ཐོག་མར་བལ་བོའི་ས་ཡོམ་གྱི་ཚད་རིམ་མཐོ་སྟེ༨༡ཡིན་ལ།དེ་ནི་ཝུན་ཁྲོན་ས་ཡོམ་ལས་ཚད་ཀྱང་མཐོན་པོར་གྱུར་ཡོད་པ་དང་།བལ་བོའི་ས་ཡོམ་གྱི་དྲག་ཚད་དེ་ཝུན་ཁྲོན་ས་ཡོམ་ལས་ལྡབ༡༤ཟིན་པས་གཏོར་སྐྱོན་ཆེན་པོ་ཐེབས་ཤིང་གཏིང་ཐུང་ས་ཡོམ་དུ་གཏོགས།མ་ཟད།རྒྱ་གར་ས་ལེབ་དང་ཡོ་རོབ་དང་ཨེ་ཤ་ཡའི་ས་ལེབ་ཀྱི་བསྣོལ་མཚམས་སུ་བྱུང་པ་དེས་མ་གཞི་ནས་ས་ཤུན་རྒོད་པའི་ཉེན་གནས་སུ་ལྷུང་ཡོད་པའི་ཁར།བལ་བོའི་འཛུགས་བསྐྲུན་མང་ཤོས་ནི་སོ་ཕག་དང་རྡོ་བས་གྲུབ་པས་ས་ཡོམ་གྱི་གཏོར་སྐྱོན་ཡང་ཚབས་ཆེན་ཐེབས་པ་རེད།དེ་བས་ན༡༩༧༩ལོར་འཛམ་གླིང་རིག་དངོས་ཤུལ་བཞག་ཏུ་བདམས་པའི་ཏུའུ་པ་ཐང་ཆེན་གྱི་མ་དྲུ་ལྷ་ཁང་ཚོགས་ཀྱང་ཐེངས་འདིའི་ས་ཡོམ་ཁྲོད་འཛུགས་བསྐྲུན་གྱི་རྟིང་གཞི་གཙོ་བོ་འཐོར་ཞིག་ཏུ་གྱུར་པ་དང་།ཏུའུ་པ་ཐང་ཆེན་ནི་བལ་བོའི་གོང་མའི་ཕོ་བྲང་ཐང་ཆེན་ཡིན་ཏེ།གོང་མའི་ཕོ་བྲང་རྙིང་པས་དེ་སྔོན་བལ་བོའི་ཆབ་སྲིད་འཚོ་བའི་ཁྲོད་གཞན་གྱིས་ཚབ་བྱེད་མི་རུང་པའི་གོ་གནས་གལ་ཆེན་ཟིན་ཡོད།དེའི་མཁར་གྱང་གཙོ་བོར་ཡང་གས་ཁ་ཤོར་པ་དང་ཁང་ས་ཡོངས་སུ་རྡིབ་འདུག་པ།འཛུགས་བསྐྲུན་གཙོ་བོ་ཞིག་ཚར་འདུག་པ་མ་ཟད།དེ་སྔོན་གྱི་བཟོ་བཀོད་ཁྱད་དུ་འཕགས་པ་དེའང་ས་ཡོམ་གྱི་དྲག་ཤུགས་གྱིས་ཉམས་དམས་སུ་གྱུར་འདུག